REGLAMENT DE LA FACULTAT DE FILOSOFIA I LLETRES SOBRE ELABORACIÓ I AVALUACIÓ DELS TREBALLS FI DE MÀSTER - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1825)
  + [Valencià](/va/acuerdo/1825)






Selector de idioma

Leer

* [Español](/es/acuerdo/1825)
* [Valencià](/va/acuerdo/1825)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE LA FACULTAT DE FILOSOFIA I LLETRES SOBRE ELABORACIÓ I AVALUACIÓ DELS TREBALLS FI DE MÀSTER[Butlletí Oficial Universitat d'Alacant](/ca/Publicacion)
================================================================================================================================================================

Secretaria General

Butlletí Oficial Universitat d'Alacant





REGLAMENT DE LA FACULTAT DE FILOSOFIA I LLETRES SOBRE ELABORACIÓ I AVALUACIÓ DELS TREBALLS FI DE MÀSTER

Data d'aprovació
:   30/06/2011

Data de publicació
:   29/07/2011

Òrgan competent
:   Facultat de Filosofia i Lletres

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1825.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1825)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1825)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE LA FACULTAT DE FILOSOFIA I LLETRES SOBRE ELABORACIÓ I AVALUACIÓ DELS TREBALLS FI DE MÀSTER&url=https://www.boua.ua.es/va/acuerdo/1825)

**Títol:** REGLAMENT DE LA FACULTAT DE FILOSOFIA I LLETRES SOBRE ELABORACIÓ I AVALUACIÓ DELS TREBALLS FI DE MÀSTER

**Secció:** DISPOSICIONS GENERALS

**Òrgan:** Facultat de Filosofia i Lletres

**Data d'aprovació:** dijous, 30 de juny de 2011

REGLAMENT DE LA FACULTAT DE FILOSOFIA I LLETRES SOBRE ELABORACIÓ I AVALUACIÓ DELS TREBALLS FI DE MÀSTER

L'elaboració d'un treball de fi de màster (d’ara endavant, TFM) és obligatòria per a concloure els ensenyaments oficials de màster (RD 1393/2007, art. 15.3) i haurà d'estar orientat a l'avaluació de les competències generals associades a la titulació (Normativa per als Títols Oficials de Màster i Doctorat de la Universitat d'Alacant, aprovada pel Consell de Govern amb data 31-10-2008, BOUA de 6 de novembre, art. 5.5), ja que constitueix la síntesi i expressió final del procés d'adquisició de les competències de la titulació.

Aquest reglament pretén fixar una sèrie de directrius comunes relatives als TFM dels màsters adscrits administrativament a la Facultat de Filosofia i Lletres, d'acord amb l'art. 81.e. de l'Estatut de la Universitat d'Alacant, que la faculta per a establir els criteris bàsics d'organització i coordinació de les activitats docents del centre.

Article 1. Objecte i àmbit d'aplicació

1. Aquest reglament té per objecte marcar els criteris que s'han de seguir perquè la realització, defensa, avaluació i tramitació administrativa d'aquest tipus de treballs es realitze de manera adequada, garantint la igualtat d'oportunitats.

2. Serà d'aplicació als títols oficials de màster universitari adscrits a la Facultat de Filosofia i Lletres i implantats a l'empara del Reial Decret 1393/2007 i l'Acord de Consell de Govern de 31 d'octubre de 2008.

Article 2. Naturalesa del TFM

1. El TFM, previst en l'art. 15.2 del Reial Decret referit i l’art. 5 de l'esmentat Acord, consisteix en la realització d'un projecte, memòria o estudi original i inèdit que permeta avaluar l'aplicació i desenvolupament de les competències i coneixements adquirits per l'alumnat en cada màster, tenint en compte el caràcter especialitzat o multidisciplinari d'aquest i la seua orientació a l'especialització acadèmica, a la vida professional o a la iniciació a la investigació.

2. Ha de ser realitzat individualment per cada estudiant sota la direcció d'un tutor o tutora, i, com a norma general, estarà concebut de manera que puga ser elaborat en el nombre d'hores corresponents als ECTS assignats a aquesta matèria en el seu pla d'estudis.

3. En l'elaboració del TFM haurien d'observar-se les regles elementals sobre autenticitat i originalitat.

4. El TFM està protegit per la llei de propietat intel·lectual.

Article 3. Matrícula del TFM

1. La matrícula del TFM es formalitzarà de la mateixa manera i en els mateixos terminis que qualsevol altra assignatura del màster.

2. Solament s'admetrà la matrícula del TFM si es formalitza simultàniament amb la resta de crèdits necessaris per a l'obtenció del títol.

Article 4. Assignació del professorat tutor, elaboració i presentació del TFM

1. En compliment del que estableix l'art. 7.8 de la normativa referida, la comissió acadèmica del màster aprovarà i farà públics a l'inici del curs el procediment i els criteris d'assignació de treballs i del professorat tutor, així com una relació de les línies temàtiques susceptibles de ser desenvolupades com a TFM. Aquests extrems estaran reflectits en la fitxa de l'assignatura.

2. La comissió acadèmica del màster assignarà la coordinació d'aquesta assignatura a un membre del professorat de la Universitat d'Alacant amb grau de doctor, que impartisca docència en la titulació. La coordinació de l'assignatura comportarà l'elaboració de la guia docent, d'acord amb els criteris aprovats per la Comissió Acadèmica, i la cumplimentació de l'acta en el Campus Virtual.

3. Cada estudiant tindrà assignat un tutor o tutora acadèmic en possessió del grau de doctorat i pertanyent a la plantilla docent del màster. Correspon als tutors o tutores respectius dirigir i supervisar el procés d'elaboració del treball, vetlar per la seua qualitat i adequació als continguts, objectius i competències establits en la titulació i autoritzar-ne la presentació.

4. Al començament del segon semestre, el coordinador o coordinadora, d'acord amb la comissió acadèmica del màster, adjudicarà a cada estudiant el tema del seu TFM, i el tutor o tutora acadèmic que el supervisarà. El coordinador o coordinadora farà les gestions oportunes perquè aparega publicada en el tauler d'anuncis de l'assignatura, en el Campus Virtual i en la web del màster la relació completa d'estudiants, treballs i tutors.

5. Per a garantir la qualitat del TFM i la igualtat d'oportunitats, el TFM ha d'ajustar-se, quant a l'extensió i al format, a les directrius bàsiques recollides en l'annex I, que podran ser modificades per la Junta de Facultat de Filosofia i Lletres a proposta de la comissió acadèmica de postgrau d’aquesta.

Article 5. Dipòsit del TFM

1. Per a ser avaluat, cada estudiant haurà de lliurar al coordinador o coordinadora de l'assignatura quatre exemplars impresos i enquadernats del TFM, un per al seu registre i dipòsit en la secretaria de l'òrgan responsable del màster i un per a cada membre del tribunal. L'exemplar per al seu registre i dipòsit ha d'anar acompanyat de l'autorització per a la seua presentació signada pel tutor o tutora, així com d'un CD amb la versió definitiva del treball en format digital. El coordinador o coordinadora de l'assignatura lliurarà a l'estudiant un document on conste la data de lliurament del treball.

2. El coordinador o coordinadora notificarà a la Facultat les dades identificatives del treball per al seu registre i enviarà un exemplar a cada membre del tribunal.

3. El termini entre la data de dipòsit del TFM i la del seu defensa no podrà ser inferior a 7 dies hàbils.

Article 6. Tribunals

1. El TFM serà avaluat per un tribunal en la composició del qual caldrà seguir les disposicions vigents sobre igualtat de gènere. Estarà format per president o presidenta, secretari o secretària i vocal. Els membres del tribunal haurien d'estar en possessió del grau de doctorat i formaran part de la plantilla docent del màster. No és impediment per a formar part del tribunal haver sigut tutor o tutora de l'estudiant que presente el seu treball.

2. La comissió acadèmica del màster podrà proposar el nombre de tribunals que considere oportú per a garantir una correcta adequació a cada especialitat o itinerari del títol, procurant un repartiment equitatiu dels treballs entre els tribunals nomenats.

3. El tribunal serà aprovat per la Junta de la Facultat de Filosofia i Lletres a proposta de la comissió acadèmica del màster, a principis del segon semestre, una vegada adjudicats els TFM i assignats els tutors i tutores acadèmics. Aquesta proposta haurà d'incloure almenys un suplent per a cadascun dels membres titulars proposats.

Article 7. Defensa del TFM

1. El TFM no podrà ser defensat fins que l’estudiant no haja superat les assignatures del màster necessàries per a l'obtenció del títol.

2. Tots els TFM haurien de defensar-se en sessió pública. Cada estudiant exposarà davant el tribunal el treball desenvolupat durant un temps màxim de 20 minuts, i a continuació el tribunal podrà debatre amb l'estudiant sobre els aspectes que considere pertinents durant un temps màxim de 30 minuts.

3. Llevat que hi concórreguen circumstàncies extraordinàries i la comissió acadèmica del màster ho considere oportú, la defensa del TFM es farà de manera presencial.

4. A l'inici de cada curs, la Comissió Acadèmica de Postgrau fixarà i farà públics els períodes de defensa dels TFM. Aquests períodes es programaran tenint en compte els terminis que, per al tancament d'actes, fixe la Universitat en el seu calendari acadèmic oficial.

5. La comissió acadèmica del màster farà públics, amb una antelació mínima de 7 dies hàbils, el lloc, la data i l'hora de la defensa de cada treball.

Article 8. Qualificació

1. Una vegada realitzada la defensa del treball, el tribunal emplenarà i signarà una acta on conste la qualificació numèrica obtinguda, d'acord amb la normativa vigent sobre qualificacions de la Universitat d'Alacant. Aquesta acta serà remesa al coordinador o coordinadora de l'assignatura per a adjuntar-la, si escau, a l'acta definitiva de l'assignatura.

2. Cada membre del tribunal emetrà una qualificació individual amb informe raonat que s'adjuntarà a l'acta. La qualificació que figurarà en l'acta serà la mitjana aritmètica de les qualificacions individuals.

3. Si la qualificació fóra igual o superior a 9,0, s'indicarà, a més, si es proposa la qualificació de matrícula d'honor. Solament podrà concedir-se una matrícula d'honor per cada 20 alumnes. En qualsevol cas, el nombre de mencions no podrà excedir el 5% dels matriculats en l'assignatura, llevat que el nombre d'aquests fóra inferior a 20, en aquest cas es pot concedir una matrícula d'honor.

4. Les matrícules d'honor seran assignades entre els estudiants proposats per a aquesta qualificació en una reunió del tribunal, incloent els suplents que hagen intervingut efectivament en les actuacions. Quan hi haguera més d'un tribunal, l'assignació es farà en una sessió conjunta de tots els membres dels tribunals. Si no hi haguera acord, aquesta assignació recaurà en l'estudiant o estudiants, d'entre els proposats, amb l'expedient acadèmic global més alt del màster, d'acord amb la normativa pròpia de la Universitat d'Alacant sobre premis extraordinaris.

5. L'assignació de les matrícules d'honor solament es podrà fer una vegada s'hagen defensat tots els TFM dipositats dins dels terminis establits en cada convocatòria.

Disposició final

Aquest reglament, aprovat per la Junta de Facultat i publicat en el BOUA, entrarà en vigor a partir del curs 2011/2012.

ANNEX I

DIRECTRIUS BÀSIQUES D'ELABORACIÓ DEL TREBALL FI DE MÀSTER

S'arrepleguen a continuació les directrius bàsiques a les quals haurien d'atenir-se els TFM corresponents als diferents plans d'estudi dels títols oficials de màster universitari adscrits a la Facultat de Filosofia i Lletres i implantats a l'empara del RD 1393/2007, amb l'objecte d'homogeneïtzar-ne l'elaboració i presentació per a poder aplicar paràmetres objectius d'avaluació i comparació, i garantir la igualtat d'oportunitats.

a) Aspectes generals

1. Tenint present que el TFM ha de poder fer-se en el nombre d'hores corresponents als ECTS assignats a aquesta matèria en el seu pla d'estudis, la seua extensió mínima vindrà determinada pels ECTS assignats i les característiques específiques establides en la guia docent del TFM. A aquest efecte, cada ECTS equivaldrà a un mínim de 4 pàgines redactades d'acord amb els criteris establits en l'apartat c). Per a aquest còmput quedaran exclosos els textos, quadres estadístics o aparell gràfic que no siguen d'elaboració pròpia de l'estudiant, o la inclusió dels quals no estiga justificada en el cos del treball en lloc d'arreplegar-se en un annex.

2. La llengua de redacció podrà ser qualsevol de la combinació lingüística triada per al màster, així com les llengües oficials establides en l’Estatut de la Universitat d'Alacant.

3. La portada del TFM ha de contenir-ne el títol, autor o autora, tutor o tutora i el màster al qual s'adscriu. La primera pàgina arreplegarà, a més de les dades de la portada, el vistiplau del tutor o tutora, així com la signatura de l'estudiant. En la segona pàgina ha de figurar un resum que no supere les 150 paraules i les paraules clau d'identificació.

b) Estructura del treball

1 . Índex

2 . Introducció / Justificació i objectius / Fonts i metodologia

3 . Desenvolupament del contingut

4 . Conclusions

5 . Apèndixs i annexos

6 . Bibliografia i referències

c) Presentació del treball

El treball ha de desenvolupar-se en un programa de tractament de text informàtic seguint les recomanacions establides en el

[Manual d'estil del Servei de Publicacions](http://publicaciones.ua.es/publica/Manual%20de%20estilo%20web.pdf)

de la Universitat d'Alacant.

Totes les dades i fets arreplegats en el treball haurien de ser contrastables, amb indicació explícita de la font de la qual s'han extret. S'haurien de diferenciar clarament, mitjançant referència expressa, els casos en què les afirmacions i dades presentades han sigut obtingudes pel firmant del treball d'aquells casos que s'han extret d'altres autors, utilitzant per a això els sistemes de cites acceptats per la tradició acadèmica de la disciplina.

Aprovat per la Junta de la Facultat de Filosofia i Lletres.

Alacant, 30 de juny de 2011.





[Carretera Sant Vicent del Raspeig s/n  
03016 Sant Vicent del Raspeig - Alacant  
 Tel. 29 049 7477 - Fax 88 306 4651](https://www.google.es/maps/@38.714246,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12819&trk=tyah&trkInfo=tarId%1O1487314444523%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)